1906 ברוסיה
אירועים בולטים

1 בינואר – בהתייחס למעשי ביזה וטרור באזור הבלטי הצאר מציין "מענה לטרור חייב להיות טרור".
4 בינואר – לדיכוי המהומות בטביליסי הצבא משתמש בירי תותחים.
5 בינואר – הצאר קיבל באופן רשמי את המשלחת של "איגוד העם הרוסי" - ארגון אנטישמי ימני.
6 בינואר – תחילת מבצע לחיסול מהומות באזור הבלטי. עד למחצית יוני נהרגו כ-1170 אנשים.
9 בינואר – 26 בינואר מהומות ומרד ימאים בולדיווסטוק.
11 בינואר – סרגיי ויטה ציין שבמידה והמהומות ימשכו, הצאר רשאי לבטל את הצהרת אוקטובר.
21 בינואר – ראשי המפלגה האוקטובריסטית המתונה קוראים לסרגיי ויטה להקטין את הברוטאליות של השלטונות.
23 בינואר – סרגיי ויטה דיווח לצאר שהמצב בערים נמצא תחת שליטה אך באזורים הכפריים המצב עוד לא חזר לקדמותו.
31 בינואר – ועידת מפלגת הקדטים מקבלת החלטות למען רפורמות נרחבות בממשל.
6 בפברואר – במהלך המהומות בהומל נהרגו 36 יהודים.
13 בפברואר – לאחר מבצע צבאי שנמשך מתחילת השנה הושגה שליטה מלאה ברחבי סיביר.
21 בפברואר – ועידה של מפלגת האוקטובריסטים. המפלגה על סף פילוג.
25 בפברואר – סרגיי ויטה מתלונן לצאר ששלטונות מקומיים מנצלים לרעה את סמכויות החרום שקיבלו.
5 במרץ – פרסום צו קיסרי חדש בהקשר למגבלות על פעילות הדומה. אכזבה קשה בקרב הציבור הליברלי.
6 במרץ – ראשי מרד בסבסטופול, כולל סגן פיוטר שמידט הוצאו להורג לאחר המשפט.
7 במרץ – שחרור אדמות בסיביר למתיישבים כפריים חדשים. תנועה משמעותית של התיישבות כפרית.
9 במרץ – הנחיית משרד הפנים לפעול לדיכוי פעילות נגד יהודים לא זכתה למענה מצד השלטון המקומי.
17 במרץ – הסדרת זכויות הפועלים לאיגודים מקצועיים, אך שלילת זכות השביתה.
21 במרץ – הממשלה החדשה שוללת סמכויות הדומה לדיונים על תקציב הצבא וחצר הצאר.
31 במרץ – הפעלת מגבלות חוקיות על חופש העיתונות.
אפריל - סגירת מושבת עונשין בסחלין.
23 באפריל – כינוס ה-4 של מפלגת הפועלים הסוציאל-דמוקרטית הרוסית בסטוקהולם.
27 באפריל – תחילת ישיבות של הדומה הראשונה.
4 במאי – הוועידה ה-3 של מפלגת הקדטים קוראת לרפורמות בממשל, חנינה לאסירים פוליטיים, זכות הצבעה לנשים וכו'.
5 במאי – התפטרות של סרגיי ויטה.
18 במאי – הדומה דורשת האצת הרפורמות והתפטרות הממשלה. תחילת המאבק בין הדומה והממשלה.
1 ביוני שר הפנים פיוטר סטוליפין מזהיר שללא רפורמות נרחבות בעניין האיכרים צפויות מהומות במהלך הקיץ.
14 ביוני – מאות יהודים נהרגים במהלך פוגרום בביאליסטוק.
15 ביוני – הדומה מגנה פוגרומים.
יוני - במהלך החודש בדומה מתקיימים דיונים על סדרת הצעות רפורמות בנושא האיכרים.
22 ביולי – פיזור הדומה הראשונה.
20 ביולי – פיוטר סטוליפין מתמנה לראש הממשלה.
24 ביולי – הממשלה החדשה התחילה בלחץ על מפלגת הקדטים. משרדי המפלגה נסגרו, חברי המפלגה מפוטרים מעמדות בממשל ובחלקם אף נעצרים.
25 ביולי – מפלגות השמאל קוראות למרד מזוין.
28 ביולי – סטוליפין מנסה לגייס תמיכת פוליטיקאים מתונים לתמיכה בממשלתו.
2 באוגוסט – מרד בקרונשטט דוכא במהירות.
3 באוגוסט – שביתה כללית במדינה שנמשכת 4 ימים אך ללא הצלחה גדולה.
25 באוגוסט – התנקשות בראש הממשלה פיוטר סטוליפין.
25 באוגוסט – חלק מהאדמות שבבעלות משפחת הצאר מועברות לבנק חקלאי ונמכרות לאיכרים. תחילת רפורמה בחקלאות.
1 בספטמבר – מצב חרום הוכרז ברוב שטחי המדינה. החלטות בית משפט שדה על הוצאות להורג מבוצעות באופן מיידי.
15 בספטמבר – אחד מיועציו הקרובים של הצאר אנדריי טרפוב נפטר. לפי השמועות - התאבד.
2 באוקטובר – תחילת משפטם של חברי הסובייט של פטרבורג. בסיום המשפט רוב הנאשמים מגורשים לסיביר לצמיתות.
7 באוקטובר – ועידת מפלגת הקדטים. המפלגה משנה את עמדתה הקשוחה נגד הממשל.
16 באוקטובר – פתיחה מחודשת של אוניברסיטת מוסקבה, הממשל מצליח לנתק את האוניברסיטה מפעילות מהפכנית.
18 באוקטובר – ביטול רוב המגבלות על האיכרים.
26 באוקטובר – גריגורי רספוטין נפגש עם משפחת הצאר והשפעתו גדלה בהדרגה.
22 בנובמבר – תחילת יישום הרפורמה של פיוטר סטוליפין.
23 בדצמבר – הצאר מתנגד לשינוי חוקים בהקשר ליהודים.